גמר הליגה האירופית 2013

גמר הליגה האירופית 2013 התקיים באמסטרדם ארנה באמסטרדם, הולנד ב-15 במאי 2013, ובו נקבע כי הזוכה בטורניר הליגה האירופית לעונת היא צ'לסי האנגלית, שניצחה במשחק את בנפיקה ליסבון הפורטוגלית בתוצאה 2-1. הייתה זו המהדורה ה-42 של המפעל, והרביעית מאז המעבר מגביע אופ"א לליגה האירופית.

צ'לסי הייתה לאלופת אירופה המכהנת הראשונה שמופיעה עונה לאחר מכן בליגה האירופית, וזאת לאחר שהייתה לאלופה המכהנת הראשונה שמודחת כבר בשלב הבתים של המפעל. זכייתה בתואר הפכה אותה לראשונה שזוכה בליגת האלופות ועונה לאחר מכן בליגה האירופית. בנוסף, זכייתה בתואר הפכה אותה למועדון הרביעי, אחרי יובנטוס, אייאקס אמסטרדם ובאיירן מינכן, שזכתה בכל שלושת התארים האירופיים הגדולים - ליגת האלופות/גביע אירופה לאלופות, גביע אופ"א/הליגה האירופית וגביע אירופה למחזיקות גביע. צ'לסי העפילה לגמר הליגה האירופית לראשונה בתולדותיה, ובכך הייתה למועדון האנגלי השמיני להופיע בגמר המפעל, והרביעית שזוכה בתואר. מאמן צ'לסי, רפאל בניטס, לא ביצע חילופים כלל במשחק הגמר, וצ'לסי הייתה לראשונה מאז מנצ'סטר יונייטד בגמר גביע המחזיקות ב-1991 שזוכה בתואר אירופי ללא חילופים במשחק הגמר.

מנגד, בנפיקה ליסבון העפילה לגמר האירופי התשיעי בתולדותיה, והראשון מאז גמר גביע אירופה לאלופות 1990. בעברה שבע הופעות בגמר גביע אירופה, והופעה אחת בגמר גביע אופ"א 1983, שלושים שנים לפני הופעתה הנוכחית, בה נוצחה על ידי אנדרלכט. היה זה המפגש האירופי השני בין צ'לסי לבנפיקה, כאשר הקודם היה בעונת 2011/2012 בליגת האלופות, במסגרת רבע הגמר. אז, ניצחה צ'לסי 1-0 בחוץ ו-2-1 בבית בדרך לזכייה בתואר בתום העונה.

שתי הקבוצות התחילו את דרכן האירופית בשלב הבתים של ליגת האלופות. צ'לסי סיימה שישית בלבד בעונת 2011/2012 בפרמייר ליג, אך העפילה לשלב הבתים כאלופת אירופה המכהנת. בנפיקה סיימה את העונה החולפת כסגנית אלופת פורטוגל, כשבאמתחתה שש נקודות פחות מלאלופה פורטו, והעפילה אף היא אוטומטית לשלב הבתים.

במשחק עצמו, לאחר מחצית מאופסת, העלה פרננדו טורס את צ'לסי ליתרון בדקה השישים. שמונה דקות לאחר מכן איזן אוסקר קרדוסו את התוצאה בפנדל, לאחר נגיעת יד של ססאר אספיליקווטה. בדקה האחרונה של תוספת הזמן, נגח ברניסלב איבנוביץ' את שער הניצחון הדרמטי של צ'לסי, שזכתה בליגה האירופית לראשונה בתולדותיה.

== הדרך אל הגמר ==
{|class="wikitable" style="text-align:center"
|-
!colspan=4| צ'לסי
!סיבוב
!colspan=4| בנפיקה ליסבון
|-bgcolor=#c1e0ff
|colspan=9|ליגת האלופות
|-bgcolor=#c1e0ff
|יריבה
|colspan=3|תוצאה
|שלב הבתים
|יריבה
|colspan=3|תוצאה
|-
|align=right| יובנטוס
|colspan=3|2 - 2 (ב)
|bgcolor=#c1e0ff|מחזור 1
|align=right| סלטיק
|colspan=3|0 - 0 (ח)
|-
|align=right| נורסאלנד
|colspan=3|4 - 0 (ח)
|bgcolor=#c1e0ff|מחזור 2
|align=right| ברצלונה
|colspan=3|0 - 2 (ב)
|-
|align=right| שחטאר דונצק
|colspan=3|1 - 2 (ח)
|bgcolor=#c1e0ff|מחזור 3
|align=right| ספרטק מוסקבה
|colspan=3|1 - 2 (ח)
|-
|align=right| שחטאר דונצק
|colspan=3|3 - 2 (ב)
|bgcolor=#c1e0ff|מחזור 4
|align=right| ספרטק מוסקבה
|colspan=3|2 - 0 (ב)
|-
|align=right| יובנטוס
|colspan=3|0 - 3 (ח)
|bgcolor=#c1e0ff|מחזור 5
|align=right| סלטיק
|colspan=3|2 - 1 (ב)
|-
|align=right| נורסאלנד
|colspan=3|6 - 1 (ב)
|bgcolor=#c1e0ff|מחזור 6
|align=right| ברצלונה
|colspan=3|0 - 0 (ח)
|-
|colspan=4 align=center valign=top|טבלת בית ה
{| class="wikitable" style="text-align: center;"
|-
!width=200|קבוצה
!width=20|מש'
!width=20|נצ'
!width=20|תיקו
!width=20|הפ'
!width=20|ש.זכות
!width=20|ש.חובה
!width=20|הפרש
!width=20|נק'
|- bgcolor=#ccffcc
|align=right| יובנטוס
|6||3||3||0||12||4||8+||12
|- bgcolor=#ccffcc
|align=right| שחטאר דונצק
|6||3||1||2||12||8||4+||10
|- bgcolor=#ccccff
|align=right| צ'לסי
|6||3||1||2||16||10||6+||10
|-
|align=right| נורסאלנד
|6||0||1||5||4||22||18-||1
|}
|bgcolor=#c1e0ff|טבלת הבית
|colspan=4 align=center valign=top|טבלת בית ז
{| class="wikitable" style="text-align: center;"
|-
!width=200|קבוצה
!width=20|מש'
!width=20|נצ'
!width=20|תיקו
!width=20|הפ'
!width=20|ש.זכות
!width=20|ש.חובה
!width=20|הפרש
!width=20|נק'
|- bgcolor=#ccffcc
|align=right| ברצלונה
|6||4||1||1||11||5||6+||13
|- bgcolor=#ccffcc
|align=right| סלטיק
|6||3||1||2||9||8||1+||10
|- bgcolor=#ccccff
|align=right| בנפיקה ליסבון
|6||2||2||2||5||5||0||8
|-
|align=right| ספרטק מוסקבה
|6||1||0||5||7||14||7-||3
|}
|-bgcolor=#c1e0ff
|colspan=9|הליגה האירופית
|-bgcolor=#c1e0ff
|יריבה
|סיכום
|משחק ראשון
|משחק שני
|
|יריבה
|סיכום
|משחק ראשון
|משחק שני
|-
|align=right| ספרטה פראג
|2 - 1
|1 - 0 (ח)
|1 - 1 (ב)
|סיבוב נוקאאוט ראשון
|align=right| באייר לברקוזן
|3 - 1
|1 - 0 (ח)
|2 - 1 (ב)
|-
|align=right| סטיאווה בוקרשט
|3 - 2
|0 - 1 (ח)
|3 - 1 (ב)
|שמינית הגמר
|align=right| בורדו
|4 - 2
|1 - 0 (ב)
|3 - 2 (ח)
|-
|align=right| רובין קאזאן
|5 - 4
|3 - 1 (ב)
|2 - 3 (ח)
|רבע הגמר
|align=right| ניוקאסל יונייטד
|4 - 2
|3 - 1 (ב)
|1 - 1 (ח)
|-
|align=right| פ.צ. בזל
|5 - 2
|2 - 1 (ח)
|3 - 1 (ב)
|חצי הגמר
|align=right| פנרבחצ'ה
|3 - 2
|0 - 1 (ח)
|3 - 1 (ב)
|}

=== צ'לסי ===
אלופת אירופה המכהנת הוגרלה לשלב הבתים של ליגת האלופות מהדרג הראשון, לצדן של יובנטוס, שחטאר דונצק ונורסאלנד. במשחק הראשון אירחה צ'לסי את יובנטוס, ולאחר חצי שעה כבר אוסקר את הראשון, והשלים צמד כעבור שתי דקות בלבד. חמש דקות בלבד לאחר מכן, החזיר ארתורו וידאל את יובנטוס לתמונה עם שער מצמק, ועשר דקות לסיום השלים פאביו קוואליארלה את חזרתה של יובנטוס עם שער שוויון, 2-2 בסיום. במשחק השני התארחה צ'לסי בקופנהגן אצל נורסאלנד. חואן מאטה כבש ראשון בדקה ה-33, וב-11 הדקות האחרונות של המשחק כבשו דוד לואיז, מאטה שהשלים צמד ורמירס, כדי לקבוע 4-0 בסיום. משם המשיכה צ'לסי למשחק חוץ מול שחטאר, שנהנתה משער מוקדם של אלכס טיישיירה ושער נוסף של פרננדיניו בפתיחת המחצית השנייה כדי להוביל. שער מצמק של אוסקר בדקות הסיום לא עזר, וצ'לסי ירדה מנוצחת, 2-1. במשחק הבא אירחה צ'לסי את שחטאר, ופרננדו טורס העלה אותה ליתרון לאחר שש דקות בלבד. שלוש דקות אחר כך השווה ויליאן את התוצאה, אך אוסקר החזיר את היתרון לצ'לסי על סף ההפסקה. שתי דקות מפתיחת המחצית השלים ויליאן צמד והשווה, אך ארבע דקות בתוך תוספת הזמן כבש ויקטור מוזס שער ניצחון דרמטי שקבע 3-2 בסיום. במשחק החוץ מול יובנטוס הובסה צ'לסי 3-0 משערים של קוואליארלה, וידאל וסבסטיאן ג'ובינקו, ולקראת מחזור הנעילה ידעה צ'לסי כי רק ניצחון של שחטאר על יובנטוס, וניצחון על הדנים במשחק המקביל, יעלו אותה לשמינית הגמר. דוד לואיז בפנדל, טורס עם צמד, גארי קייהיל, מאטה ואוסקר העניקו לצ'לסי 6-1 מרשים, אך במגרש המקביל ניצחה יובנטוס בחוץ ועלתה למקום הראשון בבית. בעקבות חוק שערי חוץ במאזן הפנימי, נותרה צ'לסי במקום השלישי, ושחטאר עלתה על חשבונה.

צ'לסי נשרה לשלבי הנוקאאוט של הליגה האירופית, והחלה את דרכה מול ספרטה פראג הצ'כית. שער של אוסקר שמונה דקות לסיום העניק לצ'לסי 1-0 בחוץ. בגומלין, הדהים דויד לפאטה את הסטמפורד ברידג' בדקה ה-17, אך שתי דקות בתוך תוספת הזמן השווה אדן הזאר את התוצאה ושלח את צ'לסי לשמינית הגמר עם 2-1 בסיכום.

בשמינית הגמר פגשה צ'לסי את סטיאווה בוקרשט הרומנית. במשחק הראשון בחוץ נכנעה צ'לסי לפנדל של ראול רוססקו בדקה ה-34, וירדה מנוצחת, 1-0 בסיום. בגומלין הביתי כבש מאטה את שער היתרון בדקה ה-34, אך בתוך תוספת הזמן של המחצית איזן ולאד קיריקש את התוצאה. צ'לסי הייתה חייבת שני שערים כדי לעלות, והשיגה אותם כאשר ג'ון טרי וטורס קבעו 3-1 בסיום, ועם 3-2 בסיכום, העפילה צ'לסי לרבע הגמר.

ברבע הגמר הוגרלה צ'לסי למפגש מול רובין קאזאן הרוסית. במשחק הראשון בבית העלו טורס ומוזס את צ'לסי ליתרון 2-0, אך ביברס נאתכו החזיר את קאזאן עם פנדל מדויק לפני המחצית. טורס השלים צמד במחצית השנייה וקבע את תוצאת הסיום, 3-1 לצ'לסי. בגומלין בחוץ כבש טורס לאחר חמש דקות וקבע את תוצאת המחצית. בחצי השני השווה איוואן מרקאנו את התוצאה, לפני שמוזס החזיר את היתרון לצ'לסי. גוקדניז קרדניז איזן לשוויון 2-2 ונאתכו בפנדל השלים מהפך עם 3-2, אך התוצאה לא הספיקה לרובין קאזאן, וצ'לסי העפילה עם 5-4 בסיכום.

בחצי הגמר פגשה צ'לסי את פ.צ. בזל השווייצרית. במשחק הראשון בחוץ כבש מוזס כבר בדקה ה-12. שלוש דקות לסיום איזן פביאן שר בפנדל, אך ארבע דקות בתוך תוספת הזמן השיגה צ'לסי שער ניצחון של דוד לואיז, 2-1 דרמטי בסיום. בגומלין בלונדון העלה מוחמד סלאח את בזל ליתרון בתוספת הזמן של המחצית הראשונה, אך טורס, מוזס ודוד לואיז השלימו מהפך, 3-1 לצ'לסי שעלתה לגמר המפעל עם 5-2 בסיכום.

=== בנפיקה ליסבון ===
בנפיקה הוגרלה מהדרג השני לשלב הבתים של ליגת האלופות, יחד עם ברצלונה, סלטיק וספרטק מוסקבה. בנפיקה פתחה את משחקיה עם שוויון 0-0 בגלאזגו. במשחק הבית הראשון שלה הפסידה בנפיקה 2-0 לברצלונה, משערים של אלכסיס סאנצ'ס לאחר שש דקות, ושל ססק פברגאס במחצית השנייה. בנפיקה סגרה סבב משחקים עגום מבחינתה, עם הפסד 2-1 במוסקבה. רפאל קריוקה כבש כבר לאחר שלוש דקות, לימה איזן לאחר חצי שעה, אך שער עצמי של ז'ארדל קבע 2-1 בסיום לספרטק. בנפיקה הצליחה להתאושש עם שני ניצחונות ביתיים רצופים. בראשון, ניצחה 2-0 את ספרטק מצמד של אוסקר קרדוסו במחצית השנייה. לאחר מכן אירחה את סלטיק ועלתה ליתרון אחרי שבע דקות, משער של אולה ג'ון. גאורגיוס סמראס עוד איזן בחצי הראשון, אך במחצית השנייה כבש אסקיאל גאראי את שער הניצחון וקבע 2-1 לבנפיקה. למשחק ההכרעה הגיעה בנפיקה מהמקום השני בבית, עם מאזן נקודות זהה לסלטיק, אך עם מאזן פנימי עדיף (תיקו וניצחון). בידיעה שניצחון יעלה אותה לשמינית הגמר בכל מקרה, התארחה בנפיקה אצל ברצלונה, אך לא השכילה לכבוש והשתיים נפרדו בשוויון 0-0. במשחק המקביל ניצחה סלטיק 2-1 את ספרטק, ועלתה למקום השני, כשהיא מותירה את בנפיקה שלישית בבית.

את משחקיה בליגה האירופית, אליה נשרה בעקבות המקום השלישי, החלה בנפיקה מול באייר לברקוזן בגרמניה. שער בודד של קרדוסו לאחר שעה של משחק העניק לקבוצתו מקדמה לקראת הגומלין, 1-0 בסיום. בגומלין הביתי העלה ג'ון את בנפיקה ליתרון בדקה השישים. אנדרה שורלה איזן בחלוף רבע שעה, אך שתי דקות לאחר מכן כבש נמניה מאטיץ' את שער הניצחון של בנפיקה. ניצחון כפול של 3-1 בסיכום שני המפגשים, העלו את בנפיקה לשמינית הגמר.

בשלב שמינית הגמר פגשה בנפיקה את ז'ירונדן דה בורדו הצרפתית. במשחק הראשון בבית ניצחה בנפיקה 1-0, הודות לשער עצמי של סדריק קראסו לאחר עשרים דקות. בגומלין כבש ז'ארדל בדקה השלושים, וקבע כי בורדו תצטרך לנצח בפער שני שערים. צ'ייק דיאבאטה איזן בדקה ה-74, אך כעבור דקה החזיר קרדוסו את היתרון לבנפיקה. שער עצמי של ז'ארדל דקה לתוך תוספת הזמן קבע שוויון 2-2, אך שוב השוויון החזיק דקה בלבד, כאשר שתי דקות לתוך התוספת השלים קרדוסו צמד וקבע 3-2 לבנפיקה בסיום. 4-2 בסיכום לפורטוגלים בדרך לרבע הגמר.

ברבע הגמר פגשה בנפיקה את ניוקאסל יונייטד. במשחק הראשון בליסבון עלו האנגלים ליתרון מהיר משער של פאפיס סיסה בדקה ה-12, אך רודריגו מורנו השווה את התוצאה, ובמחצית השנייה כבשו לימה וקרדוסו (פנדל), וקבעו 3-1 בסיום למארחת. בגומלין בחוץ הובילה ניוקאסל משער של סיסה עשרים דקות לסיום. האנגלים חיפשו שער שני שיעלה אותם לחצי הגמר, אך דווקא בנפיקה מצאה את השוויון בתוך תוספת הזמן, משער של אדוארדו סאלביו.

בחצי הגמר המתינה לבנפיקה פנרבחצ'ה הטורקית. במשחק הראשון באיסטנבול קבע אגמן קורקמז את תוצאת המשחק עם שער בדקה ה-72. בגומלין הביתי כבש ניקולאס גייטן כבר בדקה התשיעית. שוויון בפנדל של דירק קאוט בדקה ה-23 קבע כי בנפיקה תצטרך שני שערים נוספים. בדקה ה-35 החזיר קרדוסו את היתרון לבנפיקה, ובדקה ה-66 השלים צמד שקבע 3-1 לבנפיקה, שעלתה לגמר עם 3-2 בסיכום.

== סיכום המשחק ==
=== מחצית ראשונה ===
רפאל בניטס הספרדי, מאמנה של צ'לסי, חסר בסגל שניים מכוכביו בעקבות פציעות - הקשר אדן הזאר והבלם ג'ון טרי, קפטן הקבוצה. בהרכב פתח פרננדו טורס כחלוץ בודד, כשרמירס, חואן מאטה ואוסקר בקו הקישור ההתקפי. בהיעדרו של טרי נטל פרנק למפארד את סרט הקפטן. יוסי בניון, הישראלי הראשון בגמר גביע אופ"א מאז דוד פיזנטי מפ.צ. קלן ב-1986, המתין על הספסל. מנגד, העלה מאמן בנפיקה ז'ורז'ה ז'סוס מערך של שלושה קשרים ושלושה חלוצים, כאשר צמד הארגנטינאים אדוארדו סאלביו וניקולאס גייטן מצטרפים לאוסקר קרדוסו הפרגוואי בחוד, כאשר אנסו פרס, רודריגו מורנו ונמניה מאטיץ' פותחים בקישור. שלושה משחקני ההרכב של שתי הקבוצות שיחקו בעבר במדי היריבה - דוד לואיז ורמירס עברו מבנפיקה לצ'לסי, בעוד מאטיץ' הגיע לבנפיקה מצ'לסי, לאחר עונת השאלה בויטסה ארנהם.

המחצית הראשונה התנהלה בשליטה מוחלטת של בנפיקה. בדקות הפתיחה נראו שחקניה של בנפיקה טוב יותר, הניעו כדור היטב, אך התקשו לייצר מצבי הבקעה נוחים. קרדוסו וגייטן ניסו, אך לא מצאו את המסגרת. הזדמנות טובה נרשמה דווקא לטובת צ'לסי, בדקה ה-38 התחמק למפארד מלואיזאו ובעט כדור מסובב וחזק בחצי גובה. תגובה טובה של ארתור מוראס, שבניגוד לכיוון הזינוק שלח את היד והדף את הכדור, מנעה שער מלמפארד.

עד לתום המחצית לא מצאו הקבוצות את הפרצה, וירדו להפסקה בשוויון 0-0. נתון בולט מהמחצית הראשונה הראה את הדומיננטיות של בנפיקה, כשפטר צ'ך, שוער צ'לסי, נגע בכדור 32 פעמים - יותר מכל שחקן אחר בקבוצתו.

=== מחצית שנייה ===
המחצית השנייה נפתחה ללא חילופים, והמגמה נמשכה בדקות הפתיחה, כשסאלביו נגח לידיו של צ'ך מהגבהה של גייטן. בדקה ה-50 כבש קרדוסו בנגיחה, אך השער נפסל בטענת נבדל, אשר התבררה כגבולית.

בדקה השישים, ובניגוד גמור למהלך המשחק, עלתה צ'לסי ליתרון ראשון. צ'ך שלח בידו כדור ארוך, חואן מאטה המשיך בנגיעה לעברו של טורס שהשתלט, עבר את לואיזאו, התגבר גם על ארתור מוראס השוער, ומזווית קשה בעט לשער החשוף כדי לקבוע 1-0 לצ'לסי.

שמונה דקות בלבד עברו, ובנפיקה השיגה את השוויון. קרדוסו הקפיץ כדור לרחבה, ססאר אספיליקווטה מנע בידו מלימה, שנכנס שתי דקות קודם לכן, להגיע לכדור, והשופט ההולנדי שרק לפנדל לזכות בנפיקה. את הבעיטה לקח קרדוסו ובעט פנימה, שוויון 1-1 באמסטרדם.

בדקה ה-81 התקרבה בנפיקה לבצע מהפך. קרדוסו קיבל את הכדור מלימה, נתן לו לקפוץ פעם אחת על הדשא, ומעשרים מטרים בעט מהאוויר לחיבורי השער. זינוק מרשים של צ'ך הציל את צ'לסי מספיגה, הכדור נהדף לקרן. שבע דקות אחר כך, בעט למפארד כדור חזק מ-18 מטרים לעבר החיבורים של בנפיקה. ארתור נכנע, אך הכדור נעצר במשקוף.

שלוש דקות בתוך תוספת הזמן, שניות ספורות לפני שההכרעה עוברת להארכה, השיגה צ'לסי שער ניצחון דרמטי. קרן שהוגבהה מימין על ידי מאטה עברה מצאה את הראש של ברניסלב איבנוביץ', שהתרומם היטב ונגח קשתית לפינה הרחוקה. ארתור לא הגיב וראה את הכדור נכנס. 2-1 בסיום לצ'לסי, שזוכה לראשונה בתולדותיה בליגה האירופית.

=== הרכבי הקבוצות ===
{| width=92% |
|-
|
|
|}

{| width="100%"
|valign="top" width="50%"|
{| style="font-size: 90%" cellspacing="0" cellpadding="0"
|-
!width=100| !!width=60|
|-
|שוער ||1 || פטר צ'ך
|-
|מגן ימני ||28|| ססאר אספיליקווטה
|-
|בלם ||2 || ברניסלב איבנוביץ'
|-
|בלם ||24 || גארי קייהיל
|-
|מגן שמאלי ||3 || אשלי קול
|-
|קשר מרכזי ||8|| פרנק למפארד (קפטן)
|-
|קשר מרכזי ||4|| דוד לואיז
|-
|קיצוני ימני ||7|| רמירס
|-
|קשר התקפי ||10|| חואן מאטה
|-
|קיצוני שמאלי ||11|| אוסקר || 
|-
|חלוץ ||9 || פרננדו טורס
|-
|colspan=3|מחליפים:
|-
|שוער ||22|| רוס טרנבול
|-
|מגן ||19|| פאולו פריירה
|-
|קשר ||12|| ג'ון אובי מיקל
|-
|קשר ||21|| מרקו מרין
|-
|קשר ||30|| יוסי בניון
|-
|קשר ||57|| נייתן אקה
|-
|חלוץ ||13|| ויקטור מוזס
|-
|colspan=3|מאמן:
|-
|colspan=4| רפאל בניטס
|}
|valign="top"valign="top" width="50%"|
{| style="font-size: 90%" cellspacing="0" cellpadding="0" align=center
|-
!width=100| !!width=60|
|-
|שוער ||1 || ארתור מוראס
|-
|מגן ימני ||34|| אנדרה אלמיידה
|-
|בלם ||4|| לואיזאו (קפטן) || 
|-
|בלם ||24 || אסקיאל גאראי || || 
|-
|מגן שמאלי ||25 || לורנסו מלגארחו || || 
|-
|קשר ימני ||35|| אנסו פרס
|-
|קשר מרכזי ||21|| נמניה מאטיץ'
|-
|קשר שמאלי ||19|| רודריגו מורנו || || 
|-
|חלוץ ימני ||20 || ניקולאס גייטן
|-
|חלוץ מרכזי ||7|| אוסקר קרדוסו
|-
|חלוץ שמאלי ||18 || אדוארדו סאלביו
|-
|colspan=3|מחליפים:
|-
|שוער ||13|| פאולו לופס
|-
|מגן ||33|| ז'ארדל || || 
|-
|קשר ||10|| פאבלו איימר
|-
|קשר ||15|| אולה ג'ון || || 
|-
|קשר ||23|| ג'ונתן אורטביסקאיה
|-
|קשר ||89|| אנדרה גומש
|-
|חלוץ ||11|| לימה || || 
|-
|colspan=3|מאמן:
|-
|colspan=4| ז'ורז'ה ז'סוס
|}
|}
{| width=100% style="font-size: 90%"
|
עוזרי שופט:
<br /> סאנדר ואן רוקל (קוון)
<br /> ארווין זיינסטרה (קוון)
<br /> פול ואן בקל (שופט רחבה)
<br /> ריכרד לייסוולד (שופט רחבה)

שופט רביעי:
<br /> ספליקס בריך
|}

== סטטיסטיקות ==
{| class="wikitable plainrowheaders" style="text-align: center"

!!! scope="col" style="width:70px;"| צ'לסי
! scope="col" style="width:70px;"| בנפיקה ליסבון
|-
!scope=row|שערים
| 2
| 1
|-
!scope=row|בעיטות לשער
| 11
| 17
|-
!scope=row|בעיטות למסגרת
| 7
| 11
|-
!scope=row|החזקה בכדור
|46%
|54%
|-
!scope=row|קרנות
| 4
| 4
|-
!scope=row|עבירות
| 18
| 18
|-
!scope=row|נבדלים
| 8
| 1
|-
!scope=row|כרטיסים צהובים
| 1
| 2
|-
!scope=row|כרטיסים אדומים
| 0
| 0
|}

==קישורים חיצוניים==
* [https://www.uefa.com/uefaeuropaleague/history/season=2013/matches/round=2000361/match=2010095/index.html?iv=true סיקור המשחק] באתר אופ"א 
* 
* 
* 
* 

קטגוריה:משחקי גמר הליגה האירופית
קטגוריה:תחרויות כדורגל ב-2013
קטגוריה:צ'לסי (כדורגל)
קטגוריה:בנפיקה ליסבון
קטגוריה:אמסטרדם: תחרויות כדורגל